Ūdekai

Ūdekai – kaimas vidurio rytinėje Pakruojo rajono savivaldybėje dalyje, prie kelio , 7 km į šiaurės rytus nuo Linkuvos. Seniūnaitijos centras. Yra biblioteka, paštas (LT-83043), medicinos punktas. Ūdekuose stovi valstybės saugomas vėjo malūnas.

Etimologija 

Kraštotyrininkas, Žiemgalos kraštas praeities tyrėjas Juozas Šliavas kaimo pavadinimą apibūdino kaip labai seną vardą vartotą Lietuvos Žiemgaloje. Toks vietovardis niekur kitur neaptinkamas ir yra vienintelis Lietuvoje. Vietovardžio šaknis „Ūd“ reikia sieti su latvišku žodžiu „ūdens“ (vanduo). Šią vietovardžio kilmę patvirtina ir senųjų ūdekiečių žinomas padavimas:

Geografija 

Netoli yra Laumenio miškas, kuriame yra įkurtas Laumenio botaninis zoologinis draustinis 645 ha, skirtas išsaugoti plėšriesiems paukščiams bei nendrinių rupūžių populiacijoms. Į rytus nuo kaimo teka Piktakmenio upelis, kuris išteka iš pietinės Laumenio miško dalies. Į vakarus nuo kaimo prateka Kerkšnis. 2010 m. pastatytas Kęstučio Krasausko iš ąžuolo ir kalto metalo sukurtas paminklas „Gyvybės medis“.

Istorija 

Senovėje pro kaimą tekėjo Dublio upelis, kuris pavasarį plačiai ištvindavo ir apsemdavo durpingas pievas. Pirmą kartą rašytiniuose šaltiniuose Ūdekai paminėti 1612 m. Ūdekuose jau senovėje gyveno žemdirbiai. Tuo metu tai buvo vienas iš didžiausių Linkuvos valsčiaus kaimų.

Labiausiai kaimas išsiplėtė 1970–1980 m., kada prasidėjus kolūkinėms statyboms ir gyventojams keliantis iš melioruojamų plotų. Kaimas buvo pagrindinė kolūkio gyvenvietė. Senąjį kaimą primena 3 išlikusios autentiškos dviejų galų gryčios.

1971 m. buvo įkurta 8-metė mokykla, vėliau ji tapo pagrindine, o sumažėjus mokinių skaičius – pradine. Pradžioje čia mokėsi net 160 vaikų iš Ūdekų ir aplinkinių kaimų, dirbo 12 mokytojų kolektyvas. Mokykla uždaryta 2004 m.

Gyventojai

Žymūs žmonės 
 Robertas Ašmanavičius (1963–), Lietuvos ir Pakruojo rajono politinis, visuomenės veikėjas.

Šaltiniai

Nuorodos 
 Ūdekų turizmas

Pakruojo rajono savivaldybės gyvenvietės